TV2 Nords arkiver bugner af TV-programmer, og der er helt sikkert også noget til dig. Her kommer en række anbefalinger.

Find alle TV2 Nords programmer på tv2nord.dk/tv og på TV 2 PLAY. Påsken er over os, og mange har fri, når kalenderen viser skærtorsdag, langfredag, påskedag og 2. påskedag. I påsken disker TV2 Nord op med den spritnye serie ”Pipfugl og Gulerødder – Mit liv med Tourettes” om 20-årige Jonathan Christensen, der har Tourettes Syndrom. Selvom Jonathan med sine ufrivillige udbrud har åbenlyse udfordringer, nægter han at lade sig begrænse. I serien prøver han kræfter med en række forskellige jobs, og så jagter han drømmen om at blive stand up-komiker. Han vil vise andre, at man kan mere, end man tror. Se første afsnit lige her: Find alle tre afsnit her. Fænomenet Sussi og Leo - TV2 Nord Undersøger I februar døde Leo Nielsen fra den folkekære duo Sussi og Leo. Kort før sin død medvirkede han og Sussi i dette program, der undersøger, hvad det egentlig er, Sussi og Leo kan – og som har gjort dem til et fænomen: Se mere ”TV2 Nord Undersøger” her. Den ordblinde pottemager - Gejst Kari Giebelhausen er ordblind og kæmpede for at følge med i skolen. Ved et tilfælde fik hun en klump ler i hænderne, og siden har hun ikke set sig tilbage. I 18 år har hun haft keramikvæksted i Lønstrup. Se ”Gejst” om Kari Giebelhausen her: Se flere afsnit af Gejst her, hvor du kan møde Agnete Brittasius, der har lavet kunst i ikke mindre end 82 år , og Michael, der optræder som dragqueen under navnet ”Mizz Privileze”. Når livet tager en drejning I otte afsnit portrætterer vi nordjyder, hvis liv har taget en drejning. Især episoden om Louise, der mistede sin mand som 40-årig og gravid , har rørt mange. I serien møder vi også TrineMatea Kostending, som blev syg af sorg og stress, efter hendes far pludselig døde af hjertestop: Find hele serien her. Havnen Hirtshals Havn er en af Danmarks største og mest betydningsfulde færge- og fiskerihavne, og i serien ”Havnen” kan du få et indblik i, hvad det egentlig kræver at holde Hirtshals Havn i gang. Se første afsnit af ”Havnen” her: I andet afsnit af Havnen møder vi den 21-årige lastbilchauffør Mads, der er blevet et vaskeægte hit på TV2 Nords Facebook-side med sin store passion for sit job. Se hele serien lige her. Kondrup Ka’ Os’ Hvordan renoverer man et hus, når man ikke har nogen forudsætninger for at renovere et hus? Emil Kondrup og Lisa Marie Kongsgaard kaster sig ud på dybt vand, da de køber et hus i Skørping og selv skal stå for at renovere det. Egentlig skulle der bare have været fem afsnit i første sæson. Men som alt andet i husprojektet holdt planen ikke. Derfor er der nu kommet to ekstra afsnit – og det ene kan du se her: Find hele serien her. Aalborg-Skandalen Det var en banebrydende sag, da Aalborg-borgmesteren Marius Andersen som den første borgmester i Danmark sad på anklagebænken for bestikkelse i 1981. I ”Aalborg-Skandalen” dykker vi ned i sagen, der måske bedst af alt huskes for et mosgrønt badeværelse, som Marius Andersen fik opført gratis. Se første afsnit af ”Aalborg-Skandalen” her: Se andet afsnit af ”Aalborg-Skandalen” ved at klikke her. Nordliv Selvom det lyder paradoksalt, ændrede Lone Drejers liv sig til det bedre, efter hun blev sparket ned af en hest og fik åbent kraniebrud. Ulykken betød nemlig, at Lone begyndte at se tingene i et nyt lys, og hun vil ikke have været den foruden. Se ”Ulykken, der ændrede alt” fra Nordliv lige her: Se meget mere Nordliv her , hvor du kan møde 14-årige Tristan, der er helt vild med bunkere, og naturformidleren Birgitte, der viser, hvordan man kan finde fossiler.